**Lietuvos atsakingo verslo asociacijos valdybos pirmininke išrinkta Jurgita Judickienė**

**Per Lietuvos atsakingo verslo asociacijos (LAVA) pirmąjį naujosios valdybos, išrinktos vasario 22 d., posėdį trejų metų kadencijai buvo paskirta valdybos pirmininkė – ja tapo advokatų profesinės bendrijos „Triniti Jurex“ partnerė advokatė Jurgita Judickienė. Tai jau trečioji J. Judickienės, kaip valdybos pirmininkės, kadencija.**

„Jau ne vienus metus priklausau LAVA valdybai ir einu pirmininkės pareigas, todėl galiu atsakingai pasakyti, kad ši veikla ne tik prasminga, bet ir įkvepianti. Džiugu matyti augančią tvaraus verslo bendruomenę, jos aktyvų įsitraukimą į teisėkūrą, gerosios praktikos kūrimą bei dalijimąsi patirtimi, vertybių puoselėjimą. Esu dėkinga šiai bendruomenei už galimybę prisidėti prie jos veiklos ir tobulėti pačiai“, – mintimis dalijasi J. Judickienė.

Asociacijos valdybą šiuo metu sudaro septyni savanoriškais pagrindais pareigas einantys ekspertai: advokatų profesinės bendrijos „Triniti Jurex“ partnerė advokatė Jurgita Judickienė (valdybos pirmininkė), VšĮ Aplinkos apsaugos instituto vykdomoji direktorė, tvarumo ekspertė Nino Inasaridze (valdybos narė) ir AB Lietuvos oro uostų komunikacijos ir tvarumo projektų vadovė, idėjos „Produktyvūs pietūs“ autorė ir turinio kūrėja Beatričė Skardžė (valdybos narė), AB „Audifina“ tvarumo projektų vadovė, EFRAG DRCF (Skaitmeninės atskaitomybės konsultacinio forumo) narė Daiva Dėdinienė (nepriklausoma valdybos narė), UAB „Investicijų ir verslo garantijos“ (INVEGA) tvarumo srities vadovas Tadas Kavaliauskas (nepriklausomas valdybos narys), KTU ir ESDES finansų ir tvarumo prof. dr. Gerda Žigienė (nepriklausoma valdybos narė) ir VĮ Valstybinių miškų urėdijos tvarumo vadovas Mantas Dapkus (nepriklausomas valdybos narys).

Lietuvos atsakingo verslo asociacija (LAVA) – nacionalinė tvaraus verslo ekosistemos kūrėja, jungianti įmones ir organizacijas, įkurta 2013 m. rugpjūčio 30 d. LAVA vienija beveik 50 įmonių bei organizacijų, kurioms rūpi aplinkos apsauga, socialinė atsakomybė, gerosios įmonių valdysenos praktikos. Asociacija savo veikla siekia skatinti tvaraus verslo vystymąsi, kurti partnerystes, stiprinti kompetencijas ir burti tvarumo specialistus.

**Daugiau informacijos:**

Indrė Kavaliauskaitė

Direktorė

+370 686 70949

indre.kavaliauskaite@asociacijalava.lt